Príloha č. 1 k Rozhodnutiu č.: **002/K/15-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku : **CERULYTE solutio**

Výrobca : Animed s. r. o., Borovianska cesta 4541/76, 960 01 Zvolen, Slovenská republika.

Držiteľ rozhodnutia : Animed s. r. o., Borovianska cesta 4541/76, 960 01 Zvolen, Slovenská republika.

Zloženie : Natrium dioctyl sulfosuccinate (DSS) 65 mg, urea hydrogen peroxide 60 mg v 1 ml veterinárneho prípravku.

 Pomocné látky: Propylenglycolum, aqua demineral. steril. q. s.

Popis vet. prípravku : Číra bezfarebná tekutina.

Druh a kategória

zvierat : Psy, mačky.

Oblasť použitia : Veterinárny prípravok určený na preventívnu starostlivosť o uši psov a mačiek so silnou produkciou ušného mazu. Zároveň je určený ako prípravok voľby na vyčistenie cerumenózneho, znečisteného alebo exudatívneho zvukovodu pred otoskopickým vyšetrením a zahájením špecifickej terapie.

Spôsob použitia : Aplikovať do vonkajšieho zvukovodu, jemne vmasírovať do hlbších partií a odstrániť nadbytočný ušný maz a nečistoty. DSS je osvedčené účinné cerumenolytikum, ktoré dokáže veľmi rýchlo oddeliť ušný maz. Urea hydrogen peroxid je povrchovo aktívna látka s výrazným penivým účinkom. Vďaka uvoľnenému kyslíku a vodíku vytvorí bohatú aktívnu penu, ktorá vynesie uvoľnený prebytočný maz a nečistoty na povrch. Tým sa dosiahne vyčistenie zvukovodu bez možného poranenia.

Dávkovanie : Pred použitím dôkladne pretrepať!

 Niekoľko ml veterinárneho prípravku aplikovať do každého zvukovodu a zároveň dôsledne masírovať ušnú bázu. Vytvorenú penu z ušnice odstrániť tampónom, chumáčom vaty alebo suchou handričkou. Podávať podľa potreby, zvyčajne 2 – 3x za týždeň. V prípade akýchkoľvek nejasností je vhodné postup a spôsob podania konzultovať s veterinárnym lekárom.

Upozornenia : Veterinárny prípravok môže u citlivých jedincov vyvolať prechodné začervenanie kože. Používať len na stanovené účely. Pri podávaní je nevyhnutné zamedziť vniknutiu veterinárneho prípravku o očí. Pri kontakte vypláchnite okamžite veľkým množstvom vody. Pri požití sa odporúča ihneď vyhľadať lekársku pomoc.

Ochranná lehota : Bez ochrannej lehoty.

Veľkosť balenia : 30 ml, 100 ml, 150 ml.

Spôsob uchovávania : Pri izbovej teplote, chrániť pred mrazom a priamym slnkom. Uchovávať mimo dohľadu a dosahu detí.

Čas použiteľnosti : 3 roky. Po otvorení spotrebovať do 90 dní.

Označenie : Len pre zvieratá!

Bez predpisu veterinárneho lekára.

Schvaľovacie číslo: 002/K/15-S